तेलंगाना के कांग्रेस नेता पृथक राज्य की मांग पर अडिग  
तेलंगाना क्षेत्र के कांग्रेस सांसदों और विधायकों ने रविवार को कहा कि पृथक राज्य से कम उन्हें कुछ भी स्वीकार्य नहीं होगा।
तेलंगाना क्षेत्र के कांग्रेस सांसदों और विधायकों ने रविवार को कहा कि पृथक राज्य से कम उन्हें कुछ भी स्वीकार्य नहीं होगा।  सत्तारूढ़ पार्टी के सांसदों, विधायकों और अन्य नेताओं ने रविवार को तेलंगाना मुद्दे पर भावी कार्रवाई पर विचार के लिए एक बैठक की। सूत्रों ने बताया उन्होंने छह जनवरी को श्रीकृष्ण समिति की रिपोर्ट पर चर्चा करने के लिए केंद्र द्वारा बुलाई गई बैठक के बारे में बात की और यह भी विचार किया गया कि तेलंगाना क्षेत्र से पार्टी के प्रतिनिधि किस प्रकार अपनी राय जाहिर करेंगे। वरिष्ठ कांग्रेस विधायक आर दामोदार रेड्डी ने संवाददाताओं से कहा तेलंगाना से कम कुछ भी हमें स्वीकार्य नहीं होगा।